APROBACIÓN DEFINITIVA DA ORDENANZA MUNICIPAL REGULADORA DE NORMALIZACIÓN LINGÜÍSTICA
ADMINISTRACIÓN LOCAL — Municipal — Estrada, A (Ordenanzas e Regulamentos, 09/04/2018)

En sesión plenaria do 1 de febreiro de 2018 aprobouse inicialmente a Ordenanza municipal reguladora de Normalización Lingüística do Concello de A Estrada. O anuncio de aprobación inicial e exposición pública a efectos de reclamacións ou suxestións foi publicado no BOP nº 30 de 12/02/2018. Dado que durante o período de 30 días hábiles de información pública (do 25 de xaneiro ao 7 de marzo de 2018, ambos incluídos) non se presentaron reclamacións ou suxestións, de conformidade co artigo 49 da Lei 7/1985, enténdese definitivamente aprobado o Acordo ata entón provisional; polo que, de conformidade co previsto no artigo 70 da Lei 7/1985 e artigo 131 da Lei 39/2015 (LRBRL), procédese á publicación do texto íntegro do Regulamento, que entrará en vigor segundo o previsto no artigo 70.2 da Lei 7/1985. Segundo o establecido no artigo 46 da Lei 29/1998, tratándose dunha disposición xeral, fronte á mesma poderá interpoñerse recurso contencioso-administrativo no prazo de dous meses a contar dende o día seguinte ao da súa publicación no Boletín Oficial da Provincia. O recurso deberá interpoñerse ante a Sala do Contencioso/Administrativo do Tribuna Superior de Xustiza de Galicia, con sede en A Coruña. Todo isto, sen prexuízo de que se interpoña calquera outro que se estime oportuno e sexa aceptable en dereito. A lingua constitúe a principal manifestación da identidade cultural dun pobo. O galego, como lingua propia de Galicia, constitúe o principal patrimonio cultural da nosa Comunidade, e é sinal de identificación e diferenciación de Galicia. A Constitución española de 1978 proclama “a vontade de protexer a todos os españois e pobos de España no exercicio dos dereitos humanos, as súas culturas, tradicións, linguas e institucións”, establecendo no artigo 3.2 que as linguas do Estado diferentes ao castelán serán oficiais nas súas respectivas comunidades, de acordo con cada Estatuto. O Artigo 5.3 do Estatuto de Autonomía de Galicia desenvolve aínda máis o precepto, ao encomendarlles aos poderes públicos de Galicia que garantan o uso normal e oficial da lingua galega (xuntamente co castelán) potenciando o emprego do galego en todos os planos da vida pública, cultural e informativa “e dispoñendo (engade) os medios necesarios para facilitar o seu coñecemento”. A Lei de normalización lingüística de Galicia, no seu artigo 6.4, establece que “a Xunta ditará as disposicións necesarias para a normalización progresiva do uso do galego. As corporacións locais deberán facelo de acordo coas normas recollidas nesta lei”. Consonte co disposto naquel precepto legal, o Parlamento de Galicia aprobou a Lei 5/1988, do 21 de xuño, do uso do galego como lingua oficial de Galicia das entidades locais, que compre ao mandato estatutario. Segundo a normativa anteriormente mencionada e, tendo en conta que as corporación locais son as administracións máis próximas aos cidadáns e as que máis preto viven a marxinación da lingua galega, este Concello elabora a presente Ordenanza co fin de promover e regular o uso da nosa lingua en todos os estamentos administrativos municipais.1.1. O Concello de A Estrada recoñece e garante o uso normal e oficial do galego e o castelán, como linguas oficiais de Galicia, tal e como se establece na Constitución española, no Estatuto de autonomía de Galicia e na Lei de normalización lingüística para todos os planos da vida pública, cultural e informativa no ámbito do seu territorio.1.2. O galego, como a lingua propia de Galicia, é tamén a lingua propia do Concello de A Estrada. Na súa consecuencia, é o idioma oficial de uso do Concello de A Estrada.1.3. As actuacións administrativas realizadas en galego no territorio municipal terán plena validez e eficacia.1.4. A cidadanía ten dereito a ser atendida e obter copia ou recibir notificacións da documentación municipal no idioma oficial da súa elección. Artigo 2 2.1. O uso da lingua galega por parte do Concello de A Estrada e dos organismos que del dependan (padroados, organismos autónomos, sociedades anónimas municipais, fundacións, etc.) rexeranse polos criterios establecidos nesta ordenanza.2.2. As empresas adxudicatarias ou concesionarias que actúan por conta deste Concello, así como as de explotación mixta, farán o propio, feito que constará explicitamente nos documentos correspondentes.2.3. O Concello de A Estrada velará por aplicar os principios anteriores aquí establecidos, a nivel interno e nas actividades en que participe (convenios, consorcios,.). 2.4. O Concello de A Estrada manterá un servizo de normalización lingüística co obxectivo de dar pulo á normalización do galego. Todos os organismos anteriormente citados axustaranse aos criterios de uso lingüístico que difunda o servizo de normalización lingüística. Artigo 3 3.1. As actuacións internas do Concello de A Estrada faranse en galego.3.2. As actas das sesións que realice o Concello Pleno, a Xunta de Goberno Local e as Comisións Informativas redactaranse en lingua galega. Igualmente redactaranse en galego as actas dos diversos padroados, consellos e entidades con personalidade xurídica dependentes deste Concello.3.3. A Alcaldía e os rexedores, e tamén as diversas dependencias ou servizos, redactarán en lingua galega os ditames, informes e propostas que teñan que someterse á decisión ou coñecemento de calquera órgano corporativo municipal.3.4. Todos os impresos utilizados polos diferentes órganos do Concello de A Estrada, redactaranse en galego.3.5. Os rótulos indicativos de oficinas e despachos, as cabeceiras de toda clase de impresos, os selos, mataselos e outros elementos análogos estarán escritos en galego.3.6. As aplicacións e programas informáticos adoptaranse para o funcionamento en lingua galega.4.1. Os documentos públicos ou contractuais subscritos polo Concello serán dirixidos en galego. Se a outra parte contratante o solicita, ou o negocio debe producir efecto fóra de Galicia, tamén será dirixido en castelán. No caso de que o Concello concorra xunto con outros outorgantes, o documento dirixirase na lingua que se acorde e, se acaso, o Concello solicitará unha copia en galego para incorporala ao expediente.4.2. Os estudos, proxectos, e traballos análogos que o Concello encargue a terceiros irán en galego, aínda que a súa finalidade poida esixir a redacción tamén noutra lingua. Este requisito será explicitamente recollido nas convocatorias ou solicitudes destes traballos.4.3. O Concello requiriralles aos contratistas e provedores a presentación da documentación en lingua galega, sen prexuízo de que poida presentarse ademais na outra lingua oficial. Os pregos de condicións dos contratos administrativos recollerán este requisito.5.1. Todos os expedientes administrativos do Concello de A Estrada tramitaranse en lingua galega.5.2. Sempre que calquera interesado/a o solicite formalmente entregaráselle os documentos que lle afecten ou interesen na lingua oficial que demandase (en caso da non existencia de petición, farase en galego). En calquera caso non se interromperá a tramitación en galego.5.3. As comunicacións e notificacións dirixidas a persoas físicas ou xurídicas residentes no ámbito lingüístico de Galicia faranse en lingua galega, sen prexuízo do dereito da cidadanía a recibilas, se o demandan formalmente, en castelán.5.4. Os expedientes que deban ter algúns ou todos os efectos fóra do territorio no que a lingua galega é idioma oficial, faranse tamén en galego e castelán, coa indicación neste último de que o texto é tradución do orixinal galego, e achegando, no caso de ser posible, a tradución na lingua propia ou oficial da administración respectiva. Os modelos de impresos ofreceranse en versión galega, sen prexuízo do dereito dos particulares a cubrilos en castelán. O Concello facilitará a tradución ao castelán daqueles impresos que así se soliciten. Nas súas comunicacións administrativas orais, o persoal do Concello empregará a lingua galega, a non ser que o/a administrado/a demande expresamente ser atendido/a en castelán. Os documentos públicos e os contractuais outorgados polo Concello redactaranse sempre en galego. No caso de que o Concello concorra xunto con outros outorgantes, o documento redactarase tamén na lingua que se acorde e, se acaso, o Concello solicitará unha copia auténtica en galega para incorporala ao expediente.9.1. A documentación que o Concello dirixa a calquera das administracións públicas sitas no territorio galego redactaranse en lingua galega.9.2. As comunicacións do Concello dirixidas á Administración Civil ou Militar do Estado e á Xustiza, dentro do ámbito lingüístico galego redactaranse en lingua galega, independentemente do feito de que esta documentación ou os expedientes que con ela se relacionen teñan o seu efecto fóra deste ámbito. Os documentos do Concello dirixidos ás administracións públicas de fóra do ámbito lingüístico galego tamén se redactarán en galego e castelán, coa indicación neste último caso de que o texto é tradución do orixinal galego, e achegando, no caso de ser posible, a tradución na lingua propia ou oficial da administración respectiva; o que será extensible ás copias dos ditos documentos. Respecto aos documentos dirixidos directamente aos organismos centrais de ámbito estatal ou supraestatal, o Concello aterase ao que prevén as disposicións vixentes, redactándoos sempre que sexa posible en galego. Os anuncios oficiais da corporación que se publiquen no Boletín Oficial da Provincia, Boletín Oficial de Galicia, ou calquera outro medio de comunicación radicado no territorio da nosa comunicade autónoma serán redactados en galego. Fóra do ámbito lingüístico galego, a publicación será dobre, agás o disposto nos respectivos procedementos administrativos. Os cargos do Concello expresaranse normalmente en galego nos actos públicos celebrados en Galicia sempre que a intervención sexa por razón do propio cargo.14.1. Os libros, as revistas e, en xeral, todos os carteis e publicacións que edite o Concello de A Estrada, como tamén as mensaxes que se emitan a través dos medios de comunicación faranse en galego, agás aqueles destinados especialmente á promoción exterior, que se poderán publicar na lingua dos destinatarios.14.2. Fóra do ámbito lingüístico galego a publicidade farase sempre en versión dobre: galego e castelán. Todos os textos que deban ser publicados enviaranse previamente ao Servizo de Normalización Lingüística para a súa corrección. As páxinas web municipais estarán redactadas en galego, e cando conteñan información de interese fóra do territorio galego, a súa información publicarase en galego e castelán. Os servizos da oficina de información e demais unidades administrativas que teñan unha relación co público máis intensa, promoverán o uso do idioma galego, empregando como lingua normal de comunicación e informarán á cidadanía sobre os seus dereitos lingüísticos, de acordo cos criterios de máximo respecto e non discriminación. (O disposto no seguinte artigo tamén é de aplicación ás empresas ou entidades que presten servizos públicos municipais por concesión, arrendamento ou concerto) 18.1. Consonte co disposto no artigo 10 da Lei 3/1983 de Normalización Lingüística, a única forma oficial dos topónimos do Concello de A Estrada é a galega.18.2. A utilización da toponimia aterase ao disposto pola Comisión de Toponimia da Xunta de Galicia. A título informativo incorpórase como anexo da presente ordenanza a relación de topónimos para o concello de A Estrada, aprobada pola Comisión de Toponimia. (Decreto 219/1998, do 2 de xullo; publicado no DOG 144, do 28 de xullo de 1998). Os rótulos, sinalización da Casa do Concello, dos outros edificios e servizos públicos e da rede viaria municipal dependente do Concello ou instalada polas súas empresas adxudicatarias ou concesionarias ou calquera outra entidade serán redactados en idioma galego. Cando o interese en xeral o requira, tamén poderán redactarse en castelán ou outros idiomas. O Concello de A Estrada velará pola normalización de toda a súa sinalización e rotulación, tomará as medidas necesarias para garantir o uso da toponimia oficial galega. A declaración de oficialidade do idioma galego esixe que todo o persoal ao servizo da Administración municipal estea en condicións de empregalo nos dous niveis, oral e escrito, en igualdade co castelán.22.1. Nas convocatorias para o acceso a prazas de persoal do Concello de A Estrada, xa sexa como funcionario, laboral ou de calquera outro xeito, ha de figurar como condición obrigatoria que todos os aspirantes demostren o coñecemento específico da lingua galega, en relación ao posto de traballo que vaian desenvolver.22.2. Os candidatos aos cargos con habilitación nacional han de estar capacitados e posuír un grao de coñecemento da lingua galega, que contribúa ao correcto desenvolvemento das súas funcións nese posto.22.3. Nas bases de cada convocatoria para provisión de prazas de persoal establecerase o nivel de galego que deban de acreditar os/as aspirantes. O Servizo de Normalización Lingüística prestará asesoramento aos tribunais cualificadores para facer a estimación dos coñecementos de galego, na selección de persoal e na provisión de postos de traballo. Os responsables dos diferentes órganos do Concello de A Estrada, de acordo co Servizo de Normalización Lingüística, tomarán as medidas necesarias para que, nos órganos da súa competencia, o persoal que neles traballe teña os coñecementos precisos de galego a fin de garantir un desenvolvemento correcto, dende o punto de vista lingüístico, das tarefas internas ou dirixidas aos/ás administrados. O Concello de A Estrada facilitará ao persoal municipal a información e o acceso a cursos de lingua galega aos que non teñan os coñecementos necesarios para exercer as súas funcións e para mellorar o nivel de linguaxe administrativa ou doutras especialidades.26.1. De acordo co establecido na Lei de Normalización Lingüística do Galego, o Concello de A Estrada fomentará a normalización do uso do galego nas actividades mercantís, publicitarias, asociativas, culturais, deportivas e calquera outra dentro do ámbito municipal.26.2. Das tarefas que se realicen para fomentar o uso do galego no noso municipio encargarase o Servizo de Normalización Lingüística.26.3. Todos os organismos do Concello de A Estrada promoverán a normalización lingüística no seu ámbito de actuación co soporte técnico do Servizo de Normalización Lingüística. Agar (Santa Mariña) Gonxar Gueifas Lagoa, A Outeiro, O Paraxó Pedreira, A Pena do Foxo, A Penalobeira Pepe Río, O Sorribas Souto, O Valiñas Aguións (Santa María) Aldea Grande, A Campenlos Cebados, Os Codeso, O Frieira, A Outeiro, O Preguecido, O Raxeira Arca (San Miguel) Abeleira, A Amarelle, A Arcapedriña Carballal, O Cruceiro, O Goleta, A Nodar Outeiriño Penela, A Xustín Arnois (San Xiao) Bieites, Os Bruñido, O Cacharela, A Calzada, A Carballal, O Carballeira, A Cercido, O Costa, A Golmados, Os Granxa, A Moimenta Quenlla, A Regueiro, O Reigada, A Riamonde Ribadulla San Xiao Tiguillois, Os Valboa Veiga, A Baloira (San Salvador) Agriño, O Cerdeiral, O Cruces Igrexa, A Montoiro Mouriña, A Barbude (San Martiño) Carballas de Abaixo, As Carballas de Arriba, As San Martiño Trasmonte Barcala (Santa Mariña) Santa Mariña Trasande Berres (San Vicenzo) Berres Celeiróns Igrexa, A Mato Mouteira, A Pazos Pereiro, O Porto Rabuñado Ribeira, A Rocaforte Servide Ulla Vilancosta Vilasusán Callobre (San Martiño) Aldea Grande, A Cimadevila Figueira Friamonde Loureiros, Os Nogueira Outeiro, O Ponteliñares Pousada Riba, A Vilafruxil Vilar, O Cereixo (San Xurxo) Costenla Igrexa, A Mollarrabo Pernaviva Piornos, Os Quintas Señoráns Vilapouca Viso de Abaixo Viso de Arriba Codeseda (San Xurxo) Abragán Agrela, A Arnado, O Barro Bouzas, As Bugalleira Campos Codesal, O Codeseda Coto, O Currelos, Os Devesa, A Filgueiras Fontenlo Fragoso Insuela Marcenlos Monteagudo Outeiro, O Portela, A Quintas, As Sagrada, A Vilaboa Xubrei Cora (San Miguel) Barro Carbia Cora Piñeiro Sieiro Vilacriste Couso (Santa María) Barco Castro, O Couso Fontenlo Maíndo Sequeiró Veiga, A Curantes (San Miguel) Cortes Curantes Novo Curantes Vello Esmorís Fieitoso, O Nogueira, A Pena Barreira, A Pereiras, As Porto, O Pousada San Martiño Sinteiro Estrada, A (San Paio) Cañoteira, A Estrada, A Figueiroa de Abaixo Figueiroa de Arriba Pedregal, O Vilar Frades (Santa María) Casalpaio Chaín Frades Requián Subión Vilar, O Vilariño Guimarei (San Xiao) Campos Cardavella, A Cogoludo, O Costa, A Covas Cruz, A Devesa, A Francés, O Gudín Ouzamerxe Painceira, A Pinguela, A Portacartas Portela, A Rial San Xiao Torre, A Torrevella, A Xerlís Lagartóns (Santo Estevo) Batalla, A Boáns Bolos, Os Chapurros, Os Mollarrabo, O Monte, O Outeiro, O Ouzamerxe Ramalleira, A Sabugueiro, O Sisto, O Tatos, Os Trasdomuro Viso, O Lamas (San Breixo) Abelleira, A Carballal, O Fontecova Lamas Riamonde Salouzáns Sequeiros Sobrado Veiga da Leña Liripio (San Xoán Bautista) Cabanelas Canda, A Carballo Igrexa, A Quinteiro de Arca Xestás Loimil (Santa María) Carballas, As Casares, Os Chenlos Loimil Loimil do Carballo Outeiro, O Pardellas Penaporrín Riomao Sobreira, A Matalobos (Santa Baia) Brea, A Graña, A Guendos Matalobos Río dos Sapos Santa Baia Moreira (San Miguel) Devesa, A Moreira Nova Moreira Vella Outeiro, O Pía, A Pica, A Sestelo Vilafruxil Vilagude Nigoi (Santa María) Bustelo Carballeira, A Costenla Escarís Parafita Pazo, O Silva, A Oca (Santo Estevo) Abelao Castrotión Oca de Arriba Outeiro, O Pedrado, O Pinal, O Praza, A Rendo Sisto, O Valiña, A Vista Alegre Olives (Santa María) Fieitoso, O Fraíz Mourelle Pazos Somoza, A Viladafonso, A Orazo (San Pedro) Baldarís Barro Besteiros Castrovite Currelo Igrexa, A Orosa Pazos San Lois, O Vendexa Vilanova Ouzande (San Lourenzo) Alemparte Cachopas, As Castro, O Formigueiro, O Penarada Redondo, O Parada (San Pedro) Eiriz Fermil Muros, Os Parada Paredes Picáns Sobre da Cova Vilademeus Vilas, As Paradela (Santa María) Aldea Grande, A Brea, A Castrelo de Abaixo Castrelo de Arriba Covas, As Golfariz Igrexa, A Mesadoiro, O Parada Pardemarín (Santa Baia) Piñeiro Ribeiradona Remesar (San Cristovo) Aldea Grande, A Cibreiros Devesa, A Fonte Soutelo, A Outeiro, O Peizás Rabeta, A Rego, O Vilanova Vilasusán, A Ribeira (Santa Mariña) Baltar Barbude Costenla Marque Pazo, O Piñeiro, O Ponte, A Ribeira, A San Vicente Vilaboa Vilar Ribela (Santa Mariña) Aldea Grande, A Carracedo Entrecastrelo Fondo da Vila Guitón Pedreira, A Pumares Sesto Trabadela Vilar Riobó (San Martiño) Alderido, O Barcia Besteiros, Os Cancelas, As Castiñeira, A Mota, A Pena, A Portecelo Río, O San Martiño Rubín (Santa María) Agrelo Amarelle Balseiros, Os Barro, O Bede, O Bemposta, A Berbigueira Foxo, O Igrexa, A Pazos Pena de Abaixo, A Pena de Arriba, A Sol, O Veiga da Braña, A Vilas, Os Sabucedo (San Lourenzo) Sabucedo San Miguel de Barcala (San Miguel) Bumio Casa do Frade Cimadevila Cortiñas Cotro, O Negreira, A Paraño Quintas, As Souto San Miguel de Castro (San Miguel) Adoufe Alberguería, A Burata, A Carballeira, A Castro Costenla Cova, A Lagos Ponte Prado San Miguel Seixo, O Silva, A San Pedro de Ancorados (San Pedro) Barro, O Brei de Riba Foxo, O Mamoela Pena de Riba, A Pousadela Ribas San Pedro Ventosela San Tomé de Ancorados (San Tomé) Brei Campo Redondo Castro, O Gontén Nabal, O San Tomé San Xiao de Vea (San Xiao) Bouzamar Dorelle Fafián Gondomar de Abaixo Gondomar de Arriba Igrexa, A Pouso, O Rabiáns dos Cabaleiros Rabiáns dos Labradores Reguengo San Bartolomeu, O Sandelle Soutiño, O Torriña, A Vilanova Vixín San Xurxo de Vea (San Xurxo) Azoreiros Bouzamar Casal, O Fonteboa Guntín Loureiro de Abaixo Loureiro de Arriba Outeiro Piñeiro Riba, A Rosallo, O Souto de Vea, O Trascastro Valcárceles Valiña, A Santa Cristina de Vea (Santa Cristina) Barazás Carbia Casa do Monte, A Castro, O Cerqueira, A Costa, A Lameiriña Maráns Nogueira Outeiro, O Panadería, A Riba de Vea Rollo, O Sorribas Tarrío Torre do Vilar Torrevedra, A Tracesto Vista Alegre Santeles (San Xoán) Arxóns Carricova Cruxeira Fondevila Godoi Patanín Pazo, O Pearo Renda Ribeira, A Santeles de Abaixo Sar de Abaixo Sar de Arriba Traspedra Viasque Vilanova Santo André de Vea (Santo André) Calvelo Cardelle Celeirón Costenla Gondarei Murxide Paramá Pazo, O Ramiráns Ribeira, A Trazarís Vera Somoza, A (Santo André) Alberiñas Bargo Carballeira, A Castro Ramiro Cernadela Chan da Aldea Somoza, A Sureiros, Os Vila de Abaixo Souto (Santo André) Cortegada Enviande Montillón de Abaixo, O Montillón de Arriba, O San Torcado Somoza, A Souto Torreboredo Toxeira, A Tabeirós (Santiago) Carballas, As Cepetelo Cimáns Consolación, A Outeiriño, O Outeiro, O Piñoi Quintas, As Sandán Sar Tabeirós Tosar Vilarreal Toedo (San Pedro) Carballa, A Igrexa, A Soutiño, O Talló, O Toedo Vinseiro (Santa Cristina) Correáns Fragoso Freán Frende Godoi Moucho, O Pena, A San Martiño Vinseiro Vis de Baixetes Vis de Correa A Estrada, 28 de marzo de 2018 O ALCALDE, (documento asinado electronicamente ao marxe)